ہندوستان کی وزیر خارجہ :

جموں و کشمیر ہندوستان کا حصہ ہے

سشما سوراج نے کہا : پاکستان یہ سوچنا بند کردے کہ دہشتگردی کے ذریعے کشمیر کو حاصل کرسکتا ہے۔

خبر کا کوڈ: ۴۲۴۰۹۱

تاریخ: ۲۷ دی ۲۰۱۶ - ۱۹:۰۶

رسا نیوز ایجنسی کی رپورٹ کے مطابق ہندوستان نے پاکستان پر دو ٹوک الفاظ میں واضح کردیا ہے کہ وہ دہشتگردی کے ذریعے کشمیر کو حاصل کرنے کا خواب ترک کردے۔

قوام متحدہ کے ۷۱ ویں سیشن سے ہندوستان کی وزیر خارجہ سشما سوراج نے کہا : پاکستان کو میرا مشورہ ہے کہ وہ یہ سوچنا بند کردے کہ وہ دہشتگردی کے ذریعے کشمیر کو حاصل کرسکتا ہے۔

انہوں نے کہا : پاکستان کو میرا مشورہ ہے کہ کشمیر حاصل کرنے کے خواب کو ترک کردے۔ میں واضح کرنا چاہتی ہوں کہ جموں و کشمیر ہندوستان کا اندورنی حصہ ہے اور ہمیشہ رہے گا۔

پاکستان کا جواب دیتے ہوئے سشما سوراج نے کہا : ہندوستان نے کوئی بھی پیشگی شرط نہیں رکھی ہے اور ہندوستان کو پٹھانکوٹ اور اوڑی میں دہشتگرد حملوں کا سامنا کرنا پڑا ہے۔

انہوں نے کہا : ہم نے پاکستانی وزیر اعظم کو عید پر مبارکبادی دی اور انکی کرکٹ ٹیم کیلئے نیک خواہشات کا اظہار بھی کیا ہے مگر کیا اس سب کیلئے ابتدائی شرط تھی۔

ہندوستان کی وزیر خارجہ نے کہا : ہمیں سامنے سے کیا ملا پٹھانکوٹ حملہ، بہادر علی اور اوڑی حملہ۔ انہوں نے کہا کہ بہادر علی نے نظر بندی کے دوران خود بھی اعتراف کیا ہے کہ وہ سرحد پار کرکے پاکستان سے آیا تھا۔/۹۸۹/ف۹۴۰/